พระราชบัญญัติแก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ 33) พ.ศ. 2568
ประกาศวันที่ 2025-09-09

content: พระราชบัญญัติ แก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ ๓๓) พ.ศ. ๒๕๖๘
content: พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ให้ไว้ ณ วันที่ ๖ กันยายน พ.ศ. ๒๕๖๘ เป็นปีที่ ๑๐ ในรัชกาลปัจจุบัน
content: พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมประมวลกฎหมายวิธีพิจารณาความแพ่ง จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติแก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ ๓๓) พ.ศ. ๒๕๖๘”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกตาราง ๕ ค่าธรรมเนียมเจ้าพนักงานบังคับคดี ท้ายประมวลกฎหมายวิธีพิจารณาความแพ่ง ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ ๒๒) พ.ศ. ๒๕๔๘ และให้ใช้ตาราง ๕ ค่าธรรมเนียมเจ้าพนักงานบังคับคดี ท้ายพระราชบัญญัตินี้แทน
content: ผู้รับสนองพระบรมราชโองการ ภูมิธรรม เวชยชัย รองนายกรัฐมนตรี
sectionName: ตาราง 5 ค่าธรรมเนียมเจ้าพนักงานบังคับคดี
content: ตาราง ๕ ค่าธรรมเนียมเจ้าพนักงานบังคับคดี ค่าธรรมเนียม จำนวน หมายเหตุ ๑.ขายทอดตลาดหรือจำหน่ายโดยวิธีอื่นซึ่งทรัพย์สินที่ยึดหรืออายัด ๒.จ่ายเงินที่ยึดหรืออายัดแก่เจ้าหนี้ ๓.ขายโดยวิธีประมูลระหว่างคู่ความ ร้อยละ ๒ ของจำนวนเงินที่ขายหรือจำหน่ายได้ ร้อยละ ๑ของจำนวนเงินที่ยึดหรืออายัด ร้อยละ
sectionName: ตาราง 5 ค่าธรรมเนียมเจ้าพนักงานบังคับคดี
content: ๑ของราคาประมูลสูงสุด ทั้งนี้ต้องเสียค่าประกาศและค่าใช้สอยต่างหาก
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ตาราง ๕ ค่าธรรมเนียมเจ้าพนักงานบังคับคดี ท้ายประมวลกฎหมายวิธีพิจารณาความแพ่งที่ใช้บังคับอยู่ได้กำหนดค่าธรรมเนียมเจ้าพนักงานบังคับคดีไม่สอดคล้องกับสภาพการณ์ทางเศรษฐกิจและสังคมในปัจจุบัน
content: สมควรยกเลิกหรือลดค่าธรรมเนียมเจ้าพนักงานบังคับคดีเพื่อแบ่งเบาภาระของประชาชนในการดำเนินคดี และเพื่อเป็นการส่งเสริมและสนับสนุนให้มีการเจรจาไกล่เกลี่ยหนี้ระหว่างเจ้าหนี้และลูกหนี้ให้มากขึ้นอันเป็นการช่วยลดปริมาณการบังคับคดี สมควรแก้ไขเพิ่มเติมค่าธรรมเนียมเจ้าพนักงานบังคับคดีให้มีความเหมาะสมยิ่งขึ้น
content: จึงจำเป็นต้องตราพระราชบัญญัตินี้